Dalrún J. Eygerðardóttir er lesandi vikunnar Dalrún J. Eygerðardóttir sagnfræðingur kannar stöðu ráðskvenna á Íslandi á síðari hluta síðustu aldar , hún sagði frá rannsóknum sínum í Spönginni á dögunum . „ Það er ánægjulegt að fá tækifæri til þess að mæla með ævisögunni Lífsjátning : Endurminningar Guðmundu Elíasdóttur söngkonu . Guðmunda Elíasdóttir ( 1920 - 2015 ) var óperusöngkona og lífskúnstner par excellence , hérlendis sem og erlendis ; kona sem nam og stundaði listir ; kona sem losnaði úr erfiðum hjúskapartengslum ; kona sem var einstæð móðir ; kona sem söng fyrir þjóð sína ; kona sem skúraði fyrir börnin sín ; kona sem missti röddina ; kona sem var „ Mamma sem drekkur “ ; kona sem kenndi söng . Saga Guðmundu er eins og samfella sönglags , því rödd sögumannsins er svo fögur , jafnvel þar sem hún lýsir fjölmörgum erfiðum hlutum lífssögu sinnar . Slík opinberun á misbrestum var óhefðbundin . “ Ég var stödd í Fríkirkjunni og söng einsöng í tilefni páskanna . Hásir og sorgmæddir tónarnir sem endurgeisluðu sál mína , streymdu yfir þéttsetna bekkina , misstu flugið og hröpuðu dauðvona yfir kirkjugesti .